Komisijos reglamentas (EB) Nr. 1192/2001
2001 m. birželio 18 d.
iš dalies keičiantis Reglamentą (EEB) Nr. 2219/92, nustatantį išsamias specialiųjų tiekimo susitarimų Madeirai, susijusių su pieno produktais, taikymo taisykles, ir įvedantis numatomą tiekimo balansą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 15 d. Tarybos reglamentą (EEB) Nr. 1600/92 dėl specialiųjų priemonių Azorų ir Maderos saloms, susijusių su tam tikrais žemės ūkio produktais [1], su paskutiniais pakeitimais, padarytais Reglamentu (EB) Nr. 2826/2000 [2], ypač į jo 10 straipsnį,
kadangi:
(1) Komisijos reglamentas (EEB) Nr. 1696/92 [3] su paskutiniais pakeitimais, padarytais Reglamentu (EEB) Nr. 2596/93 [4], visų pirma nustato išsamias specialiųjų susitarimų dėl tam tikrų žemės ūkio produktų tiekimo Azorų ir Maderos saloms taikymo taisykles.
(2) Komisijos reglamentas (EEB) Nr. 2219/92 [5] su paskutiniais pakeitimais, padarytais Reglamentu (EB) Nr. 1030/2001 [6], visų pirma nustato išsamias specialiųjų susitarimų dėl pieno produktų tiekimo Maderai taikymo taisykles ir įveda numatomą tiekimo balansą Maderai laikotarpiui nuo 2000 m. liepos 1 d. iki 2001 m. birželio 30 d.
(3) Šis tiekimo balansas gali būti peržiūrėtas, kai atrodo būtina, ir produktų kiekiai patikslinti per metus, kai, suderinus su regiono reikalavimais, nustatytas visas kiekis. Tam, kad atitiktų Maderos pieno produktų reikalavimus, tokių produktų nustatyti kiekiai numatomame tiekimo balanse privalo būti patikslinti. Atitinkamai turėtų būti pakeičiamas Reglamento (EEB) 2219/92 I priedas.
(4) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) 2219/92 I priedas pakeičiamas šiuo priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 18 d.